b'\n_START_ARTICLE_\nKauno vaik\xc5\xb3 socializacijos centras\n_START_SECTION_\nIstorija\n_START_PARAGRAPH_\nKauno 1-oji mokykla-internatas \xc4\xafkurtas 1956\xc2\xa0m. \xc4\xaek\xc5\xabr\xc4\x97jas ir pirmasis direktorius\xc2\xa0\xe2\x80\x93 Jonas \xc5\xa0alkauskas._NEWLINE_1993\xc2\xa0m. sujungus 1-uosius ir 3-uosius Kauno mokyklas-internatus, \xc4\xafkurti Kauno vaik\xc5\xb3 globos namai \xe2\x80\x9eViltis\xe2\x80\x9c. 1997\xc2\xa0m. Kauno vaik\xc5\xb3 globos namai \xe2\x80\x9eViltis\xe2\x80\x9c reorganizuoti ir pavadinti Kauno vaik\xc5\xb3 ir jaunimo globos namais. 1998\xc2\xa0m. Kauno vaik\xc5\xb3 ir jaunimo globos namuose \xc4\xafkurtas padalinys\xc2\xa0\xe2\x80\x93 Jaunimo centras, kuriame gyveno paaugliai ir jaunuoliai nuo \xc5\xa1e\xc5\xa1iolikos met\xc5\xb3 am\xc5\xbeiaus. Padalinio tikslas\xc2\xa0\xe2\x80\x93 sudaryti s\xc4\x85lygas jaunuoliams pasirengti savaranki\xc5\xa1kam gyvenimui visuomen\xc4\x97je._NEWLINE_2002\xc2\xa0m. rugs\xc4\x97jo 1 d. \xc4\xafstaiga reorganizuota \xc4\xaf ugdymo ir globos centr\xc4\x85. Reorganizacija atlikta remiantis \xc5\xa0vedijos \xc4\xafstaig\xc5\xb3 sukaupta patirtimi. Tai vienintel\xc4\x97 tokio tipo \xc4\xafstaiga Kauno apskrityje, kurioje, pedagogi\xc5\xa1kai kontroliuojamoje aplinkoje, pritaikant kiekvienam vaikui individualias gyvenimo ir ugdymo s\xc4\x85lygas, vykdoma vaik\xc5\xb3 psichosocialin\xc4\x97 diagnostika, ugdymo ir gyvenimo s\xc4\x85lyg\xc5\xb3 diferencijavimas, mokymas, bei gr\xc4\x85\xc5\xbeinimas \xc4\xaf pilnavert\xc4\xaf socialin\xc4\xaf gyvenim\xc4\x85. Vaiko ugdymas Centre organizuojamas etapais, nesukuriant prie\xc5\xa1i\xc5\xa1kos aplinkos, grind\xc5\xbeiant vaiko ateit\xc4\xaf pasirinkimo teise._NEWLINE_Iki 2010 m. mokykla buvo pavaldi Kauno apskrities vir\xc5\xa1ininko administracijai. 2010 m. mokykla perduota Kauno miesto savivaldybei. 2018 m. mokykla buvo u\xc5\xbedaryta.'